राजनीति में सक्रिय सभी लोग एक जैसे वस्त्र पहनते हैं। अधिकतर राजनेता शौक तथा उत्साह की वशीभूत राजनीति में आते हैं। उनमें छल, कपट या धोखा देने की विचार नहीं होता पर उन्हें भी ऐसे प्रपंची नेताओं की वजह से समाज सम्मान नहीं देता कि शायद वह भी उसी तरह के होंगे। हम देख रहे हैं कि समाज में राजनेताओं के प्रति अनेक तरह के दुराग्रह पाल लिये गये हैं। यह देखकर दुःख होता है कि हमारे देश में लोकतांत्रिक प्रणाली है और उसके स्तंभ यही राजनेता हैं पर उनकी छवि चंद प्रपंची नेताओं की वजह से खराब हो रही है। इसके लिये पूरी तरह से राजनेताओं को भी जिम्मेदार नहीं माना जा सकता। जब आम मतदाता भ्रमित होकर स्वच्छ छवि और नीयत वाले नेता का चुनाव नहीं कर पाता तो उसे भी यह जिम्मेदारी लेनी ही चाहिये कि उसने अपने कर्तव्य का निर्वाह नहीं किया। वह उन प्रपंची नेताओं के वादों तथा विचारों में बह गया जिनकी नीयत पहले से खराब थी जबकि उसके सामने उससे चयन के लिये बेहतर विकल्प मौजूद थे। हम लोग राजनेताओं पर उंगली उठाने से पहले इस बात भी तो विचार करें कि एक मतदाता के रूप में हमने अपने कर्तव्य का निर्वाह किया तरह किया।